ᱜᱳᱨᱟᱪᱟᱸᱫᱽ ᱢᱩᱨᱢᱩ

ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱢᱤᱫ ᱥᱟᱱᱛᱟᱲᱤ ᱚᱞᱚᱱᱤᱭᱟᱹ ᱟᱨ ᱡᱟᱹᱛᱤᱭᱟᱹᱨᱤ ᱢᱟᱪᱮᱫ ᱥᱤᱨᱯᱷᱟᱹ ᱦᱟᱢᱮᱴᱤᱭᱟᱹ ᱦᱚᱸ ᱠᱟᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ
ᱜᱟᱹᱜᱷᱩᱲ ᱚᱱᱚᱞᱤᱭᱟᱹ ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱑᱙᱖᱒ ᱥᱮᱨᱢᱟ ᱨᱮᱭᱟᱜ ᱘ ᱢᱮ ᱦᱤᱞᱳᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱥᱟᱨᱮᱝᱜᱟ ᱛᱷᱟᱱᱟ ᱨᱮᱭᱟᱜ ᱪᱳᱣᱛᱟᱲᱟ ᱰᱟᱠ ᱚᱲᱟᱜ ᱛᱟᱹᱨᱤ ᱨᱮ ᱢᱮᱱᱟᱜ ᱵᱟᱸᱱᱫᱳᱥᱳᱞ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟᱭ᱾ ᱟᱯᱟᱛ ᱧᱩᱛᱩᱢ ᱫᱚ ᱜᱚᱝᱜᱟᱨᱟᱢ ᱢᱩᱨᱢᱩ ᱟᱨ ᱟᱭᱳ ᱫᱚ ᱵᱟᱥᱟᱵᱟᱞᱟ᱾ ᱱᱩᱭ ᱜᱚᱢᱠᱮ ᱫᱚ ᱥᱟᱱᱛᱟᱲᱤ ᱨᱮᱱ ᱢᱟᱪᱮᱫ ᱠᱟᱱᱟᱭ᱾

ᱚᱞᱚᱜ ᱯᱟᱲᱦᱟᱜ
ᱟᱹᱛᱩ ᱤᱥᱠᱩᱞ ᱜᱮ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱮᱦᱚᱵ ᱟᱠᱟᱱᱟ᱾ ᱟᱹᱛᱩ ᱤᱥᱠᱩᱞ ᱨᱮ ᱯᱟᱲᱦᱟᱣ ᱛᱟᱭᱚᱢ ᱫᱷᱟᱱᱟᱲᱟ ᱵᱤᱠᱨᱚᱢᱯᱩᱨ ᱤᱣᱱᱤᱭᱚᱱ ᱥᱮᱢᱟᱯᱨᱟᱥᱟᱫᱽ ᱢᱮᱢᱳᱨᱤᱭᱟᱞ ᱦᱟᱭ ᱤᱥᱠᱩᱞ ᱨᱮᱭ ᱵᱷᱤᱛᱨᱤ ᱮᱱᱟ᱾ ᱱᱚᱸᱰᱮ ᱠᱷᱚᱱ ᱢᱟᱫᱷᱭᱚᱠ ᱯᱟᱥ ᱛᱟᱭᱚᱢ ᱥᱟᱨᱮᱝᱜᱟ ᱮᱢ.ᱮᱥ. ᱵᱤᱨᱫᱟᱹᱜᱟᱲ ᱠᱷᱚᱱ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱮ ᱯᱟᱥ ᱞᱮᱫᱟ᱾ ᱥᱤᱞᱫᱟ ᱪᱚᱸᱫᱽᱨᱚ ᱥᱮᱠᱷᱚᱨ ᱠᱚᱞᱮᱡᱽ ᱨᱮᱭ ᱵᱷᱩᱨᱛᱤ ᱞᱮᱱ ᱨᱮᱦᱚᱸ ᱡᱟᱦᱟᱸᱱ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱚᱱᱟ ᱠᱚᱞᱮᱡᱽ ᱵᱟᱹᱜᱤ ᱠᱟᱛᱮ ᱯᱟᱸᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ ᱠᱷᱚᱱ ᱵᱤ.ᱮ. ᱯᱟᱥ ᱞᱮᱫᱟᱭ᱾

ᱠᱟᱹᱢᱤ
ᱠᱟᱹᱢᱤ ᱞᱮᱠᱟᱛᱮ ᱫᱚ ᱢᱤᱫ ᱢᱟᱪᱮᱫ ᱠᱟᱱᱟᱭ᱾

ᱥᱟᱶᱦᱮᱫ ᱪᱟᱨᱪᱟ
ᱜᱮᱼᱮᱭᱟᱭ ᱫᱚᱥᱚᱠ ᱠᱷᱚᱱ ᱜᱮ ᱜᱳᱨᱟᱪᱟᱸᱫᱽ ᱢᱩᱨᱢᱩ ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫ ᱥᱟᱶ ᱥᱟᱹᱜᱟᱹᱭ ᱮ ᱡᱚᱲᱟᱣ ᱟᱠᱟᱫᱟ᱾ ᱟᱡᱟᱜ ᱟᱹᱰᱤᱜᱟᱱ ᱚᱱᱚᱬᱦᱮᱸ, ᱦᱩᱰᱤᱧ ᱠᱟᱹᱦᱱᱤ, ᱡᱤᱭᱚᱱ ᱚᱱᱚᱞ, ᱛᱚᱨᱡᱚᱢᱟ ᱠᱚ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱨᱮ ᱯᱟᱨᱥᱟᱞ ᱟᱠᱟᱱᱟ᱾ ᱜᱳᱨᱟᱪᱟᱸᱫᱽ ᱟᱜ ᱠᱟᱹᱦᱱᱤ ᱟᱨ ᱚᱱᱚᱬᱦᱮᱸ ᱨᱮ ᱥᱟᱶᱛᱟ ᱨᱮᱭᱟᱜ ᱮᱴᱠᱮᱴᱚᱬᱮ ᱠᱚ ᱩᱫᱩᱜ ᱠᱟᱛᱮ ᱱᱟᱯᱟᱭ ᱥᱟᱶᱟᱨᱟᱱ ᱥᱟᱶᱛᱟ ᱨᱮᱭᱟᱜ ᱠᱟᱛᱷᱟᱭ ᱞᱟᱹᱭᱟ᱾ 

᱑᱙᱘᱘ ᱥᱮᱨᱢᱟ ᱨᱮ ᱯᱟᱨᱥᱟᱞ ᱯᱮᱼᱪᱟᱸᱫᱚᱠᱤᱭᱟᱹ ᱥᱟᱶᱦᱮᱫ ᱯᱟᱛᱷᱟᱢ ᱵᱤᱸᱫᱤ ᱥᱩᱛᱟᱹᱢ ᱮ ᱥᱟᱯᱲᱟᱣᱮᱫ ᱛᱟᱦᱮᱱᱟ᱾

ᱚᱞ ᱯᱩᱛᱷᱤ ᱠᱚ
ᱟᱡᱟᱜ ᱚᱞ ᱯᱩᱛᱷᱤ ᱠᱚᱫᱚ ᱦᱩᱭᱩᱜ ᱠᱟᱱᱟ 
 ᱯᱟᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱟᱨ ᱚᱞ ᱪᱤᱠᱤ
 ᱟᱵᱳᱨᱮᱱ ᱦᱟᱯᱲᱟᱢ ᱠᱚ
 ᱢᱟᱨᱥᱟᱞ - ᱑᱙᱙᱗

ᱢᱟᱹᱱ
ᱥᱟᱶᱦᱮᱫ ᱦᱟᱨᱟ ᱵᱩᱨᱩ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱟᱭᱢᱟ ᱜᱟᱱ ᱢᱟᱹᱱ ᱦᱚᱸᱭ ᱧᱟᱢ ᱟᱠᱟᱫᱟ᱾
 ᱵᱟᱸᱠᱩᱲᱟ ᱵᱮᱢᱯᱥ ᱠᱷᱚᱱ ᱢᱟᱹᱱ ᱟᱨ ᱥᱤᱨᱯᱷᱟᱹ ᱒᱐᱐᱒ ᱥᱮᱨᱢᱟ ᱨᱮ᱾
 ᱒᱐᱐᱔ ᱥᱮᱨᱢᱟ ᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱠᱷᱚᱱ ᱜᱩᱨᱩ ᱜᱚᱢᱠᱮ ᱯᱷᱮᱞᱳᱥᱤᱯ
 ᱒᱐᱐᱖ ᱥᱮᱨᱢᱟ ᱨᱮ "ᱡᱟᱹᱛᱤᱭᱟᱹᱨᱤ ᱢᱟᱪᱮᱫ" ᱞᱮᱠᱟᱛᱮ ᱫᱤᱥᱚᱢ ᱜᱚᱢᱠᱮ ᱥᱤᱨᱯᱷᱟᱹ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱥᱟᱱᱛᱟᱲ
ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ
ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ:᱑᱙᱖᱒ ᱨᱮ ᱡᱟᱱᱟᱢ ᱟᱠᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱦᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱟᱱᱛᱟᱲ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ

ᱥᱟᱹᱠᱷᱭᱟᱹᱛ